स्मार्टफोन दुनिया की दिग्गज कंपनी एप्पल 12 सितंबर को एक कार्यक्रम का आयोजन करने जा रही है। इस इवेंट में नए आईफोन का दीदार हो सकता है। जानकारी के मुताबिक कैलिफोर्निया के कूपर्टीनो में Apple कंपनी अगले आईफोन के तीन वेरियंट पेश कर सकती है जिसमें एक का नाम iPhone Xs हो सकता है। इस फोन में 5.8 इंच का डिस्प्ले दिया जा सकता है। साथ ही यह भी कहा गया है कि यह फोन आईफोन एक्स का अपग्रेड मॉडल होगा। इसके अलावा 6.5 इंच वाले ओलेड मॉडल को iPhone Xs Plus और 6.1 इंच वाले एलसीडी मॉडल को iPhone Xc के नाम से लॉन्च किया जा सकता है।